༄༅། །དཔལ་ལྡན་དམག་ཟོར་རྒྱལ་མོའི་མདོས་བསྐང་རྒྱས་པའི་ངག་འདོན་རེ་མ་ཏཱི། འཛུམ་ཞལ་བསུ་བའི་མཆོད་སྤྲིན་བཞུགས་སོ།། ན་མོ་གུ་རུ་ཡ་མཱནྟཱ་ཀ་ཙ་དྭེ་ཡ་མ་ཧཱ་ཀ་ལཱི་རེ་མ་ཏཱི་ས་པ་རི་ཝཱ་རཱ་ཡ།
འདིར་དཔལ་ལྡན་དམག་ཟོར་རྒྱལ་མོའི་མདོས་བསྐང་རྒྱས་པར་བཤད་པ་རྡོ་རྗེ་སེང་གེས་མཛད་པའི་གཞུང་གི་ངག་འདོན་ནག་འགྲོས་སུ་བཀོད་ན། སོགས་ཕུད་བཤམས་རྣམས་ཤར་བའི་གཞུང་དེ་ནས་འབྱུང་བ་བཞིན་དང་། ཡི་དམ་ཆོས་སྲུང་གི་བདག་མདུན་གཏོར་བསྔོ་བསྐང་བ་སོགས་དང་སྦྲེལ་བའམ། ཡང་ན་གཤིན་རྗེ་གཤེད་སོགས་ཀྱི་བདག་བསྐྱེད་སྔོན་དུ་འགྲོ་བས་འདིའི་གཏོར་མ།

ཨ་མྲྀ་ཏ
ས་བསངས།
སྭ་བྷཱ་ཝ
ས་སྦྱངས།
སྟོང་པའི་ངང་ལས་ཨཱཿལས་ཐོད་པ་དཀར་པོ་ཡངས་ཤིང་རྒྱ་ཆེ་བའི་ནང་དུ་ཤ་ལྔ་བདུད་རྩི་ལྔ་ཡེ་ཤེས་ལྔ་དང་དགྲ་བགེགས་ཀྱི་ཤ་ཁྲག་ལས་གྲུབ་པའི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿ
ལན་གསུམ་བརྗོད།
རང་གི་མདུན་གྱི་ནམ་མཁའ་རླུང་ནག་འཚུབས་པའི་གུར་ཁང་མེ་རི་རབ་ཏུ་འབར་བའི་ནང་དུ། རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་གྲུ་བཞི་སྒོ་བཞི་རྟ་བབས་བཞི་ལ་སོགས་པ་དྲག་པོའི་གཞལ་ཡས་ཁང་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ། ཁྲག་ཞག་འཁྲུགས་པའི་ཀློང་དཀྱིལ་དུ། ཀྵ་ལས་བེ་ཅོན་ཀྵས་མཚན་པ་ལས། དཔལ་ལྡན་ལྷ་མོ་རེ་མ་ཏཱི་དམག་ཟོར་རྒྱལ་མོ་དྲེའུ་རྟ་ལ་ཞོན་པ། སྐུ་མདོག་མཐིང་ནག་ཞལ་གཅིག་ཕྱག་གཉིས་མ། ཞལ་མཆེ་བ་གཙིགས་ཤིང་མི་རོ་རེངས་པ་ཁར་བཅུག་པ། དམར་ལ་ཟླུམ་པའི་སྤྱན་གསུམ་དང་ལྡན་པ། སྨིན་མའི་དབུས་སུ་ཁྲོ་གཉེར་རབ་ཏུ་བསྡུས་པ། དབུ་སྐྲ་ཁམས་པ་གྱེན་དུ་བརྫེས་པ་ལ་མེ་ལྕེ་དང་མེ་སྟག་དུ་མ་འཕྲོ་བ། སྙན་གཡས་པ་ལ་དུག་སྦྲུལ། གཡོན་པ་ལ་སེང་གེས་བརྒྱན་པ། མི་མགོ་སྐམ་པོ་ལྔས་དབུ་བརྒྱན་ཅིང་། རྒྱུ་མ་ལ་བརྒྱུས་པའི་རློན་པ་ཁྲག་འཛག་པ་ལྔ་བཅུའི་དོ་ཤལ་བྱས་པ། སྐུ་ལ་ཁྲག་གི་ཐིག་ལེ། ཞག་གིས་ཟོ་རིས། ཐལ་ཆེན་གྱི་ཚོམ་བུ་བཀོད་པ། དར་སྣ་ཚོགས་ཀྱི་ཅོད་པཎ་དང་། ལྷབ་ལྷུབ་ཀྱིས་བཀླུབས་པ། ཞིང་ཆེན་གྱི་གཡང་གཞི་དང་རེ་ལྡེས་སྟོད་གཡོགས་པ། སྟག་གི་ལྤགས་པའི་ཤམ་ཐབས་ཅན། སྦྲུལ་གྱི་སྐེ་རགས་དང་དོ་ཤལ་སོགས། དཔལ་གྱི་ཆས་བརྒྱད་ཀྱིས་བརྒྱན་པ། ཕྱག་གཡས་རྡོ་རྗེས་མཚན་པའི་ཙནྡན་གྱི་བེ་ཅོན་ནམ་མཁར་འཕྱར་བ། གཡོན་ཡུངས་དཀར་དང་ཁྲག་གིས་གང་བའི་ནལ་ཐོད་ཐུགས་ཀར་འཛིན་པ། སྒ་ཡི་སྔ་ཤར་ནད་ཀྱི་རྐྱལ་པ། བཙན་གྱི་བྱང་དམར། ཤོ་རྡེའུ་དཀར་ནག་འཕྱང་བ། ཕྱི་ཤ་ལ་མཚོན་གྱི་གྲུ་གུ་བཏགས་ཤིང་བདུད་ཀྱི་ཁྲམ་ཤིང་སྐེད་ལ་གཟེར་བ། ལྟེ་བའི་ཐད་ནས་ཉི་མ་དང་སྤྱི་གཙུག་ནས་ཟླ་བ་འཆར་བ་དབུ་སྟེང་དུ་རྨ་བྱའི་གདུགས་ཕུབ་པ་འཁོར་བདུད་ཕྲུག་གི་ཚོགས་བསམ་གྱིས་མི་ཁྱབ་པ། མིག་རྩ་དམར་ཞིང་རབ་ཏུ་རྔམས་པའི་ཆ་ལུགས་ཅན། ཞལ་གཅིག་ཕྱག་གཉིས་ཀྱི་གཡོན་ན་ཡུངས་དཀར་དང་ཁྲག་གིས་གང་བའི་ཐོད་པ། གཡས་མཚོན་ཆ་སྣ་ཚོགས་པ་བསྣམས་པ་དཔག་ཏུ་མེད་པས་བསྐོར་བ་དེ་ཐམས་ཅད་ཀྱི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། ཐུགས་ཀའི་ཧཱུྃ་ལས་འོད་ཟེར་འཕྲོས་པས། བྱང་ཤར་མཚོ་མུ་ལེ་དིང་གི་དཔལ་ལྡན་དམག་ཟོར་རྒྱལ་མོ་འཁོར་དང་བཅས་པ་ཨོཾ་བཛྲ་ས་མཱ་ཛཿ བྷྱོཿ ཆོས་འཁོར་ཡོངས་ཀྱི་སྲུང་མ་རེ་མ་ཏཱི། །སྔོན་ཚེ་རྒྱལ་བའི་སྤྱན་སྔར་ཁས་བླངས་བཞིན། །བསྟན་པ་སྲུང་དང་སྒྲུབ་ལ་ཕན་གདགས་ཕྱིར། །བྱང་ཤར་མཚམས་ནས་སྤྱན་འདྲེན་གཤེགས་སུ་གསོལ། །བྷྱོཿརཀྨོ་བྷྱོ་བྷྱོཿརཀྨོ་ཐུན་བྷྱོཿརཀྨོ་ཁ་ལ་རཀ་ཆེན་མོ། རཀྨོ་ཨ་བྱ་ཏ་བྱ་ཐུན་བྷྱོ་ཿ རུ་ལུ་རུ་ལུ་ཧཱུྃ་བྷྱོཿཧཱུྃ། ཨོཾ་ཧཱུྃ་ཤྲཱི་དེ་ཝི་ཀཱ་ལི་ཀཱ་ལི་མ་ཧཱ་ཀཱ་ལི་དེ་ཝཱི་ས་པ་རི་ཝཱ་ར་ས་མཱ་ཛཿ ཨ་ཀརྵ་ཡ་ཨེ་ཧྱ་ཧ་ཊཀྐི་ཛཿཧཱུྃ་བྷྱོཿ ནག་མོ་གདུག་ཅན་དྲེགས་པ་ཅན། །ཀུན་ཏུ་ཁྱབ་པའི་གཟུགས་སྟོན་མ། །ནག་མོ་གཙོ་མོ་དྲེའུ་རྟ་ཆིབས། །འདིར་བྱོན་དྲེའུ་རྟའི་གདན་ལ་བཞུགས། །རཀྨོ་
སོགས་ཀྱིས་རྗེས་སུ།
ཛཿཧཱུྃ་བཾ་ཧོ། ས་མ་ཡ་སཏྭཾ་ཏིཥྛནྟུ་ཏྲི་ཤྱ་ཧོཿ པདྨ་ཀ་མ་ལ་ཡེ་སཏྭཾ། བྷྱོཿ ཟ་བྱེད་ནག་མོ་མཆེ་བ་ཅན། དགོད་བྱེད་ཧ་ཧ་ནག་མོ་ཁྱེད། གསོད་ལ་དགའ་བ་བྱེད་པ་མོ། །བདག་ནི་བརྡ་ཡི་ཕྱག་བགྱིའོ། །རཀྨོ་
སོགས་ཀྱི་རྗེས་སུ།
ཨ་ཏི་པུ་ཧོ་པྲ་ཏི་ཛ་ཧོ། སླར་ཡང་འོད་འཕྲོས་པས་དབང་གི་ལྷ་ཚོགས་བཛྲ་ས་མཱ་ཛཿ ཨ་བྷི་ཥཉྩ་ཏུ་མཾ། ཨོཾ་བཛྲི་བྷ་ཝ་ཨ་བྷི་ཥཉྩ་ཧཱུྃ། ཞེས་གསུངས་ཞིང་བུམ་པའི་ཆུས་སྤྱི་བོར་ནས་དབང་བསྐུར་སྐུ་གང་དྲི་མ་དག་ཆུ་ལྷག་མ་ཡར་ལུད་པ་ལས་གཤིན་རྗེ་གཤེད་ཀྱི་དབུར་བརྒྱན། ཕྲ་མོ་སྦོམ་པོ་ལས་བྱུང་བའི། །བདུད་རྩིས་བྲན་པའི་ཛ་གད་འདི། །དམག་ཟོར་རྒྱལ་མོ་ལ་འབུལ་གྱི། །བསྟན་པ་བསྲུང་ཕྱིར་བཞེས་སུ་གསོལ། །རཀྨོ་
སོགས་ཀྱིས་རྗེས་ལ།
མ་ཧཱ་པཉྩ་ཨ་མྲྀ་ཏ་ཁ་ཁ། ཆུ་དང་མ་འདྲེས་དྭངས་མའི་ཁྲག །དྭངས་མ་ཡི་ནི་ཁྲག་ཆེན་པོ། །དམག་ཟོར་ལྷ་མོ་ལ་འབུལ་གྱི། །བསྟན་པ་སྲུང་ཕྱིར་བཞེས་སུ་གསོལ། །རཀྨོ་
སོགས་ཀྱིས་རྗེས་སུ།
མ་ཧཱ་རཀྟ་ཁ་ཁ། ཤ་ཁྲག་བདུད་རྩི་ལྔ་སྦྱར་ཞིང་། །འབྲུ་སྣ་ལྔ་སྦྱར་གཏོར་མ་འདི། །དམག་ཟོར་རྒྱལ་མོ་ལ་འབུལ་གྱི། །བསྟན་པ་སྲུང་ཕྱིར༞ །རཀྨོ་
སོགས་ཀྱིས་རྗེས་སུ།
ཨོཾ་ཤྲཱི་ཡེ་དེ་ཝཱི་མ་ཧཱ་ཀ་ལི་དེ་ཝི་ས་པ་རི་ཝཱ་ར་ཨི་དཾ་བྷ་ལིཾ་བྷུནྫ་ཁ་ཁ།
ཞེས་པའི་གཏོར་སྔགས་ལན་གསུམ་མམ་ལྔ་བདུན་ལ་སོགས་པས་ཕུལ།
ཨརྒྷཾ་
ནས་
ཤཔྟའི་
བར་གྱིས་ཕྱི་མཆོད། བདུད་རྩི་གཏོར་ཞིང་འབྲུ་གསུམ་བརྗོད་པས་ནང་མཆོད་ཕུལ།
དཔལ་ལྡན་ལྷ་མོ་འཁོར་དང་བཅས་པ་ཁྱེད་རྣམས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ། སངས་རྒྱས་ཀྱི་བསྟན་པ་སྲུངས། དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས། བསྟན་པ་དང་སེམས་ཅན་ལ་འཚེ་བ་རྣལ་འབྱོར་པ་ཆོས་སྒྲུབ་པ་ལ་བར་དུ་གཅོད་པའི་དགྲ་བགེགས་ལོག་འདྲེན་ཐམས་ཅད་ཚར་གཅོད་ཅིང་ཞི་བ་དང་། བདག་ཅག་འཁོར་དང་བཅས་པའི་ཚེ་དང་བསོད་ནམས་ལོངས་སྤྱོད་དབང་ཐང་རིགས་བརྒྱུད་ལ་སོགས་པ་ཐམས་ཅད་རྒྱས་པ་དང་། འགྲོ་བ་མ་ལུས་པ་དབང་དུ་འདུ་ཞིང་། ལེགས་པའི་ཡོན་ཏན་མཐའ་དག་གོང་ནས་གོང་དུ་འཕེལ་ཞིང་རྒྱས་པའི་ཕྲིན་ལས་མཛོད། བདག་ཅག་དུས་འདིར་ཚེ་རིང་ཞིང་། །བུ་དང་ཚ་བོ་རྒྱས་པ་དང་། །འཁོར་དང་ལོངས་སྤྱོད་རབ་འཕེལ་ཞིང་། །བསམ་དོན་ཆོས་བཞིན་འགྲུབ་པར་མཛོད། །ཡིད་ལ་བརྣག་པའི་དགྲ་དང་བགེགས། །བདུད་དང་བར་གཅོད་རྣམ་མང་པོ། །ཐམས་ཅད་གཏན་ནས་བརླག་པ་དང་། །བཅོལ་བའི་ཕྲིན་ལས་འགྲུབ་པར་མཛོད།
།དེ་ནས་བཟླས་དམིགས་པ་གསལ་བཏབ་ལ།
བྷྱོཿརཀྨོ་བྷྱོཿ བྷྱོཿརཀྨོ་ཐུན་བྷྱོཿ རཀྨོ་ཁ་ལ་རཀ་ཆེན་མོ། རཀྨོ་ཨ་བྱ་ཏ་བྱ་ཐུན་བྷྱོཿ ཧཱུྃ་བྷྱོཿཧཱུྃ།
ཅི་རིགས་བཟླས་པའི་རྗེས་སུ་ཕྱི་མཆོད་ནང་མཆོད་ཕྲིན་བཅོལ་རྣམས་གོང་བཞིན་བྱས་ལ།
སངས་རྒྱས་ཐམས་ཅད་འདུས་པའི་སྐུ། །རྡོ་རྗེ་འཛིན་པའི་ངོ་བོ་ཉིད། །དཀོན་མཆོག་གསུམ་གྱི་རྩ་བ་སྟེ། །བླ་མ་རྣམས་ལ་ཕྱག་འཚལ་ལོ། །སྟོན་པ་བླ་མེད་སངས་རྒྱས་རིན་པོ་ཆེ། །སྐྱོབ་པ་བླ་མེད་དམ་ཆོས་རིན་པོ་ཆེ། །འདྲེན་པ་བླ་མེད་དགེ་འདུན་རིན་པོ་ཆེ། །བླ་མེད་དཀོན་མཆོག་གསུམ་ལ་ཕྱག་འཚལ་ལོ། །
བདག་བསྐྱེད་གང་བྱས་ཀྱི་ལྷ་བསྟོད་ཤླཽ་ཀ་གཅིག་ལས། འདིར་ཕུར་པ་བྱས་པའི་དབང་དུ་བཏང་སྟེ།
གྲུ་གསུམ་མཐིང་ནག་འབར་བའི་དཀྱིལ་འཁོར་ན། །མི་ཟད་དཔལ་ཆེན་རྡོ་རྗེ་གཞོན་ནུའི་སྐུ། །ཞེ་སྡང་ཐུགས་མཆོག་ཡཀྵ་ཧེ་རུ་ཀ། །ཡེ་ཤེས་ཁྲོ་བོ་ཆེ་ལ་ཕྱག་འཚལ་ལོ། །ཕན་བདེའི་བསྟན་པ་སྐྱོང་མཛད་ཅིང་། །ལོག་འདྲེན་འདུལ་མཛད་བསྟན་པ་ལ། །རབ་བཞུགས་ཐམས་ཅད་བུ་བཞིན་དུ། །སྐྱོང་མཛད་ཆོས་སྐྱོང་རྣམས་ལ་བསྟོད། །བདུད་བཞི་པོ་ནི་རྣམ་པར་འཇོམས། །དཔའ་བོ་གདུག་པ་འདུལ་མཛད་པ། །རྡོ་རྗེ་གཞོན་ནུ་ཕྱག་འཚལ་ཞིང་
།
་་་་་བདག་བསྐྱེད་གང་བྱས་ཀྱི་མཚན་བསྒྱུར། ཚིག་རོལ་་་་་་
།ཕྱོགས་སྐྱོང་བཅུ་ཡི་ཚོགས་ལ་བསྟོད། །བཅོམ་ལྡན་གཤིན་རྗེ་གཤེད་ཀྱི་སྤྱན་སྔ་རུ།
་་་་་རྡོ་རྗེ་འཆང་དབང་མའི་དབྱངས་རོལ་ཚར་གཉིས།
།སངས་རྒྱས་བསྟན་པ་སྲུང་བར་ཁས་བླངས་མ། །དྲེའུ་རྟ་ལ་ཞོན་རྔམ་ཞིང་ཤིན་ཏུ་བརྗིད། །སྲིད་པའི་རྒྱལ་མོ་ཆེན་མོ་ཁྱོད་ལ་བསྟོད། །ཀྱེ་ཀྱེ། མ་གཅིག་གཉེན་གྱི་རེ་མ་ཏཱི། །ཁྱོད་ལ་དམ་རྫས་མཆོད་པ་འདི་ཕུལ་བས། །བདག་ཅག་འཁོར་བཅས་བསྲུང་ཞིང་སྐྱོང་བ་དང་། །འདོད་དོན་མ་ལུས་སྒྲུབ་མཛད་ཁྱོད་ལ་བསྟོད། །ནད་དང་གནོད་པ་ཐམས་ཅད་རབ་ཞི་ཞིང་། །ཚེ་དང་བསོད་ནམས་ལོངས་སྤྱོད་རྒྱས་མཛད་ཅིང་། །སྐྱེ་འགྲོ་དབང་བསྡུས་མངོན་སྤྱོད་དྲག་པོ་ཡི། །དགྲ་བགེགས་རྩད་ནས་ཚར་གཅོད་མ་ལ་བསྟོད། །རྣམ་དག་སྐུ་ལྔ་ཡེ་ཤེས་ལྔ་ཡི་དངོས། །ཁྱབ་བདག་རང་བྱུང་རྒྱལ་བ་བཅོམ་ལྡན་འདས། །སྐྱབས་མཆོག་དཔལ་ལྡན་བླ་མ་ཧེ་རུ་ཀ། །དབྱེར་མེད་ཞབས་ལ་གུས་པས་ཕྱག་འཚལ་བསྟོད། །ཡི་དམ་ལྷ་དང་དཀོན་མཆོག་གསུམ་གྱི་དངོས། །རྩ་བརྒྱུད་བླ་མ་མི་མངོན་དབྱིངས་ནས་བཞེངས། །དུར་ཁྲོད་གསང་བའི་དབང་དྲག་དཀྱིལ་འཁོར་དུ། །ཐོད་པ་དུར་ཁྲོད་རིན་ཆེན་གཞལ་ཡས་ཁང་། །གནམ་ལྕགས་ཨུར་མོའི་གཟེར་ཆེན་ཏ་ལ་ལ། །སྤྲུལ་པའི་ལྕང་ལོ་མང་པོའི་ཁ་བད་ཅན། །བསྐལ་པའི་མེ་རི་སྨུག་ནག་འཚུབ་མ་འབར། །མི་རོ་ཐོད་ཕྲེང་ཀེང་རུས་ཚོགས་ཀྱིས་བརྒྱན། །རཀྟའི་རྒྱ་མཚོའི་རྦ་རླབས་ཆི་ལི་ལི། །རུས་ཆེན་ཚོགས་ཀྱི་ཕུང་པོ་ཁྲ་ལ་ལ། །ཁྲག་དང་ཞག་གི་འབབ་ཆུ་སི་ལི་ལི། །རྡོ་རྗེ་ཞིང་ཆེན་དྲི་ངད་ཐུ་ལུ་ལུ། །ཙིཏྟ་གསར་རྙིང་རྒྱན་ཏོག་ཡེ་རེ་རེ། །དཔལ་ཆེན་རྡོ་རྗེ་གཞོན་ནུ་འཁོར་དང་བཅས།
་་་་་བདག་སྐྱེད་གང་བྱས་ཀྱི་མཚན་བཞུགས།
།སྒྲུབ་སྡེ་བརྒྱད་ཀྱི་ལྷ་ཚོགས་མང་པོ་དང་། །མ་མོ་མཁའ་འགྲོས་བདག་ལ་བྱིན་གྱིས་རློབས། །སྒྲུབ་པའི་རྟགས་མཚན་མྱུར་དུ་བསྟན་དུ་གསོལ། །ཆོས་ཉིད་ཞི་བའི་ཚུལ་གྱིས་དོན་མཛད་པའི། །བཅོམ་ལྡན་ཞི་བའི་ལྷ་ཚོགས་དབྱིངས་ནས་བཞེངས། །ཁྲོ་བོའི་ཚུལ་གྱིས་གདུག་པ་འདུལ་མཛད་པ། །འབར་བ་ཁྲོ་བོའི་ལྷ་ཚོགས་དབྱིངས་ནས་བཞེངས། །སྐྱེ་མེད་དམིགས་བྲལ་ངང་ལས་སྐུར་བཞེངས་པ། །འཇམ་དཔལ་སྐུའི་ལྷ་ཚོགས་དབྱིངས་ནས་བཞེངས། །ཁམས་གསུམ་དབང་དུ་སྡུད་པའི་ལས་མཛད་པ། །པདྨ་གསུང་གི་ལྷ་ཚོགས་དབྱིངས་ནས་བཞེངས། །དུས་གསུམ་བདེ་གཤེགས་ཀུན་གྱི་ཐུགས་ཀྱི་ཐུགས། །ཡང་དག་ཐུགས་ཀྱི་ལྷ་ཚོགས༞ །དུག་ལྔ་གཏན་བཅོམ་ཡེ་ཤེས་ལྔ་སྦྱོར་བའི། །བདུད་རྩི་ཡོན་ཏན་ལྷ་ཚོགས༞ །གདུག་པའི་ཚོགས་རྣམས་མ་ལུས་ཚར་གཅོད་པའི། །ཕུར་བུ་ཕྲིན་ལས་ལྷ་ཚོགས༞ །དུས་གསུམ་བདེ་གཤེགས་རྒྱལ་བ་འདུས་པ་ཡི། །འདུས་པ་མདོ་ཡི་ལྷ་ཚོགས༞ །ཐབས་དང་ཤེས་རབ་ཡེ་ཤེས་དགེས་རོལ་བའི། །མ་མོ་སྦོད་གཏོང་ལྷ་ཚོགས༞ །བསྟན་ལ་གནོད་བྱེད་བགེགས་རྣམས་ཚར་གཅོད་པའི། །དམོད་པ་དྲག་སྔགས་ལྷ་ཚོགས༞ །ཉེས་ལེགས་བཏང་འཛིན་དམ་ཚིག་རྗེས་གཅོད་པའི། །འཇིག་རྟེན་མཆོད་བསྟོད་ལྷ་ཚོགས༞ །རྡོ་རྗེ་གདུང་འཚོབ་རིག་འཛིན་ཕོ་མོའི་ཚོགས། །མི་མངོན་དབྱིངས་ནས་བཞེངས་ལ་བྱིན་གྱིས་རློབས། །རྩི་ཤིང་ཐམས་ཅད་ཡེ་ནས་སྨན་དང་བཅུད། །སྣང་སྲིད་ཐམས་ཅད་ཡེ་ནས་བྱང་ཆུབ་སེམས། །སྟོང་གསུམ་ཐམས་ཅད་ཡེ་ནས་གཞལ་ཡས་ཁང་། །རྒྱུད་དྲུག་ཐམས་ཅད་ཡེ་ནས་རྒྱལ་བའི་སྐུ། །སྒྲ་དབྱངས་ཐམས་ཅད་ཡེ་ནས་སྔགས་ཀྱི་སྒྲ། །མ་སྲིང་སྲུང་མ་ཡེ་ནས་བྲན་དང་གཡོག །སྦད་ཅིང་སྔགས་པ་དམ་ཅན་མཐུ་རྩལ་ཅན། །དམ་རྫས་རྒྱན་གྱི་གཏོར་མ་འདི་བཞེས་ལ། །རྣལ་འབྱོར་བཅོལ་པའི་ཕྲིན་ལས་འགྲུབ་པར་མཛོད།
།
ཚིག་རོལ་སུམ་བརྡུང་མཐར་གཉིས་རྡེག་འཕར་ཆེན་རྐང་གླིང་གཡབ་དར་བཅས།

བྷྱོཿ
དེ་ཝི་ཀོ་ཊིའི་དབྱངས། ཤླཽ་ཀ་གསུམ་ལ་ཚར་གསུམ།

དག་ཀྱང་ཕ་གི་ན། །ཉི་མ་བྱང་ཤར་ཕ་གི་ན། །བྲག་དང་ཆུ་འཐབ་ཕ་གི་ན། མུ་ལེ་དིང་གི་ནང་ཤེད་ན། །རླུང་ནག་འཚུབ་མའི་གུར་གྱི་ནང་། །མེ་རི་རབ་ཏུ་འབར་བའི་ཁྲོད། །ཁྲག་ཞག་འཁྲུགས་པའི་རྒྱ་མཚོའི་ཀློང་། །མཐིང་ཞུན་སྔོན་མོའི་གུར་གྱི་ནང་། །དམིགས་པའི་དགྲ་བགེགས་རྡུལ་དུ་རློགས། །རྔམས་བརྗིད་མགྱོགས་པའི་དྲེའུའི་སྟེང་། །ཀྵ་ལས་བྱུང་བའི་རེ་མ་ཏཱི། །མཐིང་ནག་རལ་པའི་ཐོར་ཚུགས་ཅན།
་་་་་ཤུར་མ།
།བེ་ཅོན་ཐོད་པས་ཕྱག་གཉིས་བྲེལ། །དགྲ་བགེགས་མ་ལུས་གསོད་པར་བྱེད། །སྔ་ཤ་གཡས་ལ་ནད་རྐྱལ་དང་། །གཡོན་ན་ཕུང་བྱེད་ཤོ་རྡེ་འཕྱང་། །བདུད་ཀྱི་ཁྲམ་བམ་རྒྱབ་རུ་ཁུར། །ཕྱི་ཤར་ཚོན་གྱི་གྲུ་གུ་ཐོགས། །ཉིན་མཚན་གཡེལ་བ་མེད་པར་ཡང་། །བསྟན་དང